b"\n_START_ARTICLE_\nCapella de la Pietat (Berga)\n_START_SECTION_\nDescripci\xc3\xb3\n_START_PARAGRAPH_\nEdifici d'una sola nau cobert amb volta de can\xc3\xb3. L'interior presenta una decoraci\xc3\xb3 totalment neocl\xc3\xa0ssica, columnes estriades, fris, enguixat, etc. En canvi, l'exterior \xc3\xa9s for\xc3\xa7a auster. Sembla una casa entre mitgeres d'una sola al\xc3\xa7ada amb la fa\xc3\xa7ana parcialment arrebossada, feta de grans carreus de pedra ben escairat. L'\xc3\xbanic element que ens porta a pensar que estem davnt d'un edifici religi\xc3\xb3s \xc3\xa9s la petita espadanya dels peus. L'entrada \xc3\xa9s un arc de mig punt amb un \xc3\xb2cul a la zona superior de la fa\xc3\xa7ana.\n_START_SECTION_\nHist\xc3\xb2ria\n_START_PARAGRAPH_\nPresenta alguns elements considerats del prerom\xc3\xa0nic, malgrat l'estructura correspon al segle XII. Consta documentalment que els obrers que treballaren al recinte, posteriorment ho feren a Santa Maria d'Avi\xc3\xa0, tamb\xc3\xa9 al segle XII. Un segle m\xc3\xa9s tard la capella fou regentada per frares mercedaris que m\xc3\xa9s tard passaren al convent de Santa Magdalena i despr\xc3\xa9s a Sant Joan. Fou parr\xc3\xb2quia de Berga fins al 1277, mentre es constru\xc3\xafa la de Santa Eul\xc3\xa0lia. El 1665 fou objecte d'una restauraci\xc3\xb3 barroca."